text: वरिष्ठ पत्रकार कूमी कपूर ने अभी-अभी प्रकाशित अपनी पुस्तक ‘एमरजैंसी : ए पर्सनल हिस्ट्री’ में लिखा है कि यह समाचार मौखिक संदेशों के माध्यम से जंगल की आग की तरह फैल गया। बेशक सैंसरशिप के कारण किसी भी भारतीय समाचार पत्र ने साइमन्स द्वारा निकाली गई खबर को प्रकाशित नहीं किया था फिर भी देश भर में इसका आश्चर्यजनक प्रभाव पड़ा था। भारतीय समाज में ‘गपशप’ की प्रवृत्ति बहुत ही शक्तिशाली है और इसने सैंसरशिप को भी मात दे दी थी। वाशिंगटन पोस्ट के बाद यह समाचार अन्य कई विदेशी अखबारों में भी प्रकाशित हुआ। इसी संबंध में प्रतिष्ठित लेखक वेद मेहता का एक आलेख भी ‘न्यूयार्कर मैगजीन’ में प्रकाशित हुआ था।